6 maniere om in die kombuis water te bespaar - Goeie Huishouding
Daar is geen verskoning om nie waterslim te wees nie
Die watersituasie in Suid-Afrika is tans kommerwekkend en ons moet almal ons gewoontes verander om hierdie kosbare hulpbron te bewaar. Hier is maniere om water in die kombuis te bespaar.
1. Draai lekkende of druppende krane styf toe
Laat lekkasies so gou moontlik regmaak, en maak altyd seker krane word toegedraai.
2. Verminder jou waterdruk
Te hoë waterdruk vermors nie net water nie, maar kan ook skade aan pype aanrig, wat lekkasies veroorsaak wat tot meer watervermorsing sal lei. Oorweeg dit om kleppe te laat installeer wat waterdruk verminder om dit te keer.
3. Moenie uit die kraan drink nie
Om water uit die kraan in 'n glas te skink om te drink beteken dikwels dat die water 'n paar sekondes moet loop voordat dit koud is. Jy gaan dus eintlik deur minstens twee glase water vir elke een wat jy drink – die res loop in die drein af. Maak eerder 'n paar bottels vol en hou dit in die yskas.
4. Hou 'n vlak emmer…
…in jou kombuiswasbak om die water op te vang wanneer jy groente afspoel of jou hande was. Gebruik dit in jou tuin.
5. Moenie skottelgoed onder die kraan afspoel of was nie
Wanneer jy skottelgoed met die hand was, gebruik jy gewoonlik twee wasbakke vol water – een vir seep en een vir afspoel – of jy draai die kraan oop en toe om elke individuele item af te spoel. 'n Skottelgoedwasser kan sowat die helfte van die hoeveelheid water gebruik. Kies een met 'n ekonomiese siklus, indien moontlik.
6. Gradeer jou wasmasjien op
As jy model ouer as vyf jaar is, kry jy dalk nie die voordele van waterbesparingstegnologie nie.
8 wenke om water te bespaar
Jou niere is baie belangrik omdat dit verskeie funksies verrig, soos om liggaamsvloeistowwe te balanseer, minerale te absorbeer en hormone...